На р. Рось пры ўпадзенні ў яе р. Ваўпянка, за 23 км на Пн ад г. Ваўкавыск, каля в. Воўпа. Створана ў 1955 для энергетычных мэт і арашэння. Берагавая лінія моцна парэзаная, ёсць 2 залівы. Берагі абрывістыя, заходні вышынёй да 4 м, паўднёвы 1,5—2 м, пад хваёвым лесам; у вярхоўі забалочаныя, параслі вольхай і вярбой. 9 астравоў агульнай пл. 3,3 га. Мелкаводдзі (глыбіня да 2 м) займаюць больш за 60 % плошчы вадасховішча. Дно выслана пяском і ілам. Ваганні ўзроўню перад разводдзем да 0,5 м. Уваходзіць у зону адпачынку Воўпа.